ZWARRIE REVUE 2017 WORD BEGELEI DEUR ZWARRIE ENSEMBLE ♫♫♫ | Hoërskool Zwartkop
Hoërskool Zwartkop is bevoorreg om ŉ Revue te kon aanbied wat deur die Zwarrie Ensemble, onder leiding van mev. Gentille Collyer, begelei is. Hierdie talentvolle musikante het met elke vertoning die gehoor verras met hulle skitterende talent in die begeleiding van die soliste sowel as die groepitems. Hoërskool Zwartkop is voorwaar baie trots op hierdie musikante.
FOTO-UITLEG: Kobus Vorster (Kitaar); Shané Bobbert (Kitaar); Elianna de Clercq (Viool): Me. Gentille Collyer (Afrigter en Klavier); Alienke Boot (Dwarsfluit); Hanro Venter (Drom) en Eric de Klerk (Baskitaar).
ZWARRIE FIETSRYER OPGENEEM IN GAUTENG-SPAN
Hoërskool Zwartkop sluit hierdie jaar die fietsryseisoen af deur weer een van die top skole te wees wat Gauteng tydens die finaal verteenwoordig het. Die kaptein van die span, Estiaan Biewenga, is na aanleiding van sy skitterende prestasies tydens drie ligawedrenne, in die Gauteng fietsryspan opgeneem. Dit het baie harde werk en deursettingsvermoë geverg om in sy matriekjaar hierdie prestasie te kon bereik.